ཞབས་ཀྱིས་མཛད་པའི་
སྙན་ངག་གི་བསྟན་བཅོས་ཡིད་ཀྱི་ཤིང་རྟ་ཞེས་བྱ་བ་བཞུགས་སོ། །
བོ་དོང་པཎ་ཆེན་ཕྱོགས་ལས་རྣམ་རྒྱལ།
ན་མོ་ཝཱ་གཱི་ཤྭ་རཱ་ཡ། ཚངས་པའི་བུ་མོ་དབྱངས་ཅན་མ་ལ་ཕྱག་འཚལ་ལོ། །རབ་མཛེས་ལྟ་
བས་མི་ངོམས་གཞོན་ནུ་མ། །ཚངས་པའི་བུ་མོ་སྙན་པའི་སྒྲ་དབྱངས་ཅན། །འགྲོ་ལ་རབ་ཆགས་སྒེག་
པའི་རྣམ་པར་འཛིན། །ཤེས་རབ་ལྷ་མོའི་ཞབས་ལ་ཕྱག་འཚལ་ལོ། །སྙན་ངག་ལུས་ཀྱི་རང་བཞིན་
རྟོགས་བྱའི་ཕྱིར། །སྙན་པའི་ཉམས་དང་ལྡན་པའི་ཚིག་དག་གིས། །སྙན་ངག་ལ་དགའི་བློ་གསལ་
མཛེས་མ་ལ། །སྙན་པའི་གླུ་དབྱངས་ཟབ་མོ་སྦྱིན་པར་བྱ། །
དེ་ཡང་འདི་སྐད་ཅེས་ཐོས་ཏེ། སྔོན་བྱུང་བ་འདས་པའི་དུས་ན། འཛམ་བུའི་གླིང་འདིར་
གྲོང་ཁྱེར་ཆེན་པོ་ཀུན་འདུས་ཞེས་བྱ་བ་བྱུང་སྟེ། འཇིག་རྟེན་ཀུན་གྱི་ཕུན་ཚོགས་མ་ལུས་པ། །གྲོས་
དག་བྱས་ན་ལེགས་པར་ཚོགས་པ་བཞིན། །ཀུན་འདུས་ཞེས་བྱའི་གྲོང་ཁྱེར་ཆེན་པོ་ནི། །ལྷ་ཡི་གྲོང་
ཁྱེར་ས་ལ་བབས་འདྲ་ཡོད། །ཡུལ་འཁོར་བརྒྱད་ཁྲི་བཞི་སྟོང་ཟུང་གིས་བརྒྱན། །དགའ་ཚལ་ཡིད་
འཕྲོག་དུ་མས་ཕྱོགས་ཀུན་མཛེས། །ཕུན་ཚོགས་ཞིང་གི་མཐའ་རྣམས་ཐམས་ཅད་བསྐོར། །མཚོ་དང་
རྫིང་བུ་འབབ་ཆུའི་ཚོགས་དག་རྒྱས། །ཡུལ་དེར་ས་གཞི་གསལ་བྱེད་རྒྱལ་པོ་ནི། །འོད་གསལ་ཞེས་
བྱ་ཟླ་བའི་དཀྱིལ་འཁོར་ལྟར། །རྒྱལ་ཕྲན་སྐར་མ་ཙམ་གྱིས་ཕྱག་བྱས་ཤིང༌། །དཔལ་འབྱོར་འོད་ཀྱི་
དྲ་བ་རྒྱས་པ་བྱུང༌། །ཕྱོགས་ཀྱི་བློན་པོ་མིག་ཡངས་ཞེས་པ་དང༌། །རྣ་ཅན་དང་ནི་དྲི་འཛིན་ཅེས་པ་
དང་། །རོ་ལྡན་དང་ནི་ལུས་བཟང་ཞེས་པ་ཡོད། །ཉི་འོད་རྣམ་པར་གྲགས་པའི་རྒྱལ་པོ་ནི། །ཉི་མ་
200

གྲུབ་པའི་སློབ་དཔོན་དཔལ་དབྱངས་ཅན་དགའ་བའི་ཞབས་ཀྱིས་མཛད་པའི་སྙན་ངག་གི་བསྟན་བཅོས་ཡིད་ཀྱི་ཤིང་རྟ།
དང་ནི་ཟླ་བའི་གོ་ཆ་དང༌། །སྤྲིན་དང་མུན་པའི་གོ་ཆ་ཞེས་བྱ་བ། །གླིང་བཞི་ཟིལ་གྱིས་གནོན་པའི་
སྟོབས་ཅན་བྱུང་། །རྒྱལ་པོ་དེ་ལ་བཙུན་མོ་དམ་པ་ནི། །གཏེར་གྱི་དབང་ཕྱུག་མཛེས་མ་ཞེས་བྱ་བ། །
སྐྱེ་དགུ་བདེ་སྡུག་བསྐྱེད་པའི་བྱེད་པ་མོ། །ཟབ་ཅིང་ཕྲ་བའི་གྱ་གྱུ་ཤེས་པ་ཡོད། །ཤར་རིའི་རྩེ་ལས་ཉི་
མ་ཤར་བ་དང་། །པདྨོའི་མཚོ་ལས་པད་དཀར་བརྡོལ་བ་ལྟར། །ཡིད་འཕྲོག་མ་ལ་ཡིད་དུ་འོང་བ་ཡི། །
གཟུགས་ཀྱི་དབང་ཕྱུག་གཟུགས་མཛེས་སྲས་པོ་བྱུང༌། །མདངས་བཟང་དབྱིབས་སྡུག་དྲི་ཞིམ་སེར་བུ་
ཅན། །འཇམ་ཞིང་ཡིད་འོང་གཞོན་ཤ་ལེགས་པར་ཆགས། །སྐྱེ་འབྲས་ཐམས་ཅད་ཕུན་སུམ་ཚོགས་
པས་ན། །མེ་ཏོག་ཟུར་ཕུད་ཅེས་བྱའི་མིང་དུ་གྲགས། །དེ་ནས་མཚོ་ནང་གནས་པའི་པདྨོ་བཞིན། །
བྱིས་པའི་མཆོག་དེ་འབྲས་བཟང་ལྡན་གྱུར་ཏེ། །མ་མ་བརྒྱད་ཀྱིས་ལེགས་པར་བསྐྱངས་པའི་མཐུས། །
ཞག་བསྐྱེད་ལོ་དང་འདྲ་བར་ཐོབ་པར་གྱུར། །དགའ་ཚལ་གནས་སུ་ལྷ་ཕྲུག་དྲེགས་པ་ཡིས། །ལྷ་ཡི་
བྱིས་པའི་ཚོགས་རྣམས་སྡུད་པ་བཞིན། །ཁྱེའུ་མེ་ཏོག་ཟུར་ཕུད་དེ་ཉིད་ཀྱིས། །བྱིས་པའི་བུང་བ་རབ་
བསྡུས་རྩེ་བར་བྱེད། །མ་བསླབ་པར་ཡང་ཟློས་གར་ཀུན་ལ་མཁས། །མ་བསྡུས་པར་ཡང་སྐྱེ་བོ་
ཐམས་ཅད་འདུས། །མ་བྱིན་པར་ཡང་སྐྱེ་བོ་ཀུན་དགའ་བས། །ཐམས་ཅད་དགའ་ཞེས་བྱ་བའི་མིང་
ཡང་གྲགས། །
དེ་ནས་དུས་ཤིག་གི་ཚེ་རྒྱལ་པོ་ཉི་མའི་གོ་ཆའི་བུམ་ཆགས་པདྨ་ཞེས་བྱ་བ་དང༌། སྤྲིན་གྱི་གོ་
ད་ནས་དུས་ཤག་ག་ཆ་རྒྱལ་པ་ཉ་མའི་ག་ཆའི་ཙམ་ཆགས པདྨ་ཞེས བྱ བ་དང་
ཆའི་བུམ་ཏོག་གཞུ་ཅན་གཉིས་ཆུང་གྲོགས་སུ་གྱུར་ཏེ། དེ་ལ་མ་ཆགས་པདྨ་ནི་ཀུན་གཞི་བཟང་བ།
ཆོས་ལ་དགའ་བ། ཕན་འདོགས་ཆེ་བ་ཡིན་ལ། མེ་ཏོག་གཞུ་ཅན་ནི་དེ་ལས་ལྡོག་པ་ཡིན་ཏེ། དེའི་
སྐབས་ཀྱི་འཕྲོས་བྱུང་བ་དང༌། མ་ཆགས་པདྨས་གཞོན་ནུ་མེ་ཏོག་ཟུར་ཕུད་ལ་སྨྲས་པ།
བྱེ་མ་བརྡལ་བའི་སྒང་བུའི་ངོས་བཤལ་ལ། །ལན་བརྒྱར་འཛེགས་པའི་སྲོག་ཆགས་ཕྲ་མོ་
བཞིན། །འབད་པ་ཆེ་ལ་འབྲས་བུ་ཆུང་གྱུར་པའི། །ས་རྡུལ་རྩེད་མོས་བདག་ལ་ཅི་ཞིག་བྱ། །ཉི་མ་
བཞིན་དུ་མཐོན་པོར་འགྲོ་འདོད་བྱ། །ནན་ཏན་ཤར་རིའི་རྩེ་ལ་དལ་གྱིས་འཛེགས། །དཔྱིད་དུས་མྱུ་
གུ་རིམ་གྱིས་མ་བསྐྱེད་པར། །སྟོན་ཐོག་ཁྱིམ་དུ་ཐོབ་པ་ག་ལ་ཡོད། །དེ་སྐད་ཅེས་ཐོས་ནས། མེ་ཏོག་
གཞུ་ཅན་ཡིད་མི་བདེ་བ་ཉིད་དུ་གྱུར་ནས་སྨྲས་པ། གཞོན་ནུའི་དུས་ན་ནན་ཏན་གྱིས། །གཟིར་ནས་
201

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
ལུས་སེམས་འགུམ་པར་བྱེད། །མྱུ་གུའི་དུས་ན་ཉི་ཟེར་གྱིས། །གདུངས་ན་བསྐྱེད་ནི་འཆད་པ་ཡིན། །
དུད་འགྲོ་བཞིན་དུ་འཆིང་བར་བྱེད་པ་དང༌། །ཡི་དྭགས་བཞིན་དུ་བཀྲེས་སྐོམ་འཕེལ་བ་དང༌། །
དམྱལ་བ་བཞིན་དུ་སྡུག་བསྔལ་བསྒྲུབ་པའི་ཕྱིར།
།སློབ་དཔོན་ངན་པ་ལས་ངན་ཚོགས་དང་འདྲ། །
མཐོང་མ་ཐག་ཏུ་ཀུ་ཅོ་འདོན་པའི་ཕྱིར། །སློབ་དཔོན་ངན་པ་ཁྱི་རྒན་འདྲ་བར་ཤེས། །ཁྲོས་མ་ཐག་ཏུ་
འཚོག་པར་བྱེད་པའི་ཕྱིར། །སློབ་དཔོན་ངན་པ་དགྲ་དང་འདྲ་བར་ཤེས། །ཟས་ནོར་ཡོད་ན་འབྲལ་
ཐབས་བྱེད་པའི་ཕྱིར། །སློབ་དཔོན་ངན་པ་ཆོམ་རྐུན་འདྲ་བར་ཤེས། །ཉེ་བར་གྱུར་ན་སྲེག་པར་བྱེད་
པའི་ཕྱིར། །སློབ་དཔོན་ངན་པ་མེ་དང་འདྲ་བར་ཤེས། །དབང་མེད་དེ་ཡི་ཕྱོགས་སུ་འཁྱེར་བའི་ཕྱིར། །
སློབ་དཔོན་ངན་པ་ཆུ་དང་འདྲ་བར་ཤེས། །སེམས་ནི་གཟུང་དང་འཛིན་པ་མེད་པའི་ཕྱིར། །སློབ་
དཔོན་ངན་པ་རླུང་དང་འདྲ་བར་ཤེས། །དེ་ལྟར་དུག་སྦྲུལ་ལྟ་བུར་མ་རུངས་པའི། །སློབ་དཔོན་དག་
གིས་ཡོངས་སུ་ཟིན་གྱུར་ན། །ཡིད་འོང་ཕ་མའི་ཁྱིམ་དུ་དགའ་ཚལ་ནི། །ནམ་ཡང་མཐོང་བར་འགྱུར་
བ་ཉིད་མ་ཡིན། །ན་མཉམ་གཞོན་ནུའི་ཚོགས་དང་ཚོགས་པ་དང༌། །ཡིད་འོང་བུ་མོའི་ཚོགས་དང་རྩེ་
བ་དང༌། །ཁྱད་པར་ཉེ་ཕྲད་ལ་སོགས་རབ་དོར་ནས། །སློབ་དཔོན་ངན་པའི་ཁང་གཉེར་སུ་ཞིག་བྱེད། །
དེ་སྐད་ཅེས་ཐོས་པ་དང༌། མེ་ཏོག་ལ་ཆར་ཟིམ་བུས་བྲན་པ་ལྟར། གཞོན་ནུ་མེ་ཏོག་ཟུར་ཕུད་སྤྲོ་བས་
བཏེགས་པར་གྱུར་ཏེ། །གྲོང་བའི་བུ་དང་བུ་མོ་དུ་མ་དང་ལྷན་ཅིག་འགྲོགས་ཤིང་བག་མེད་པའི་སྒོ་
ནས་བྱ་བ་ངན་པ་སྣ་ཚོགས་ལ་འཇུག་པར་བྱེད་དོ། །
དེ་ལྟར་སྤྱོད་པའི་ཚེ་གཞོན་ནུ་མེ་ཏོག་ཟུར་ཕུད་ལ་སོགས་པའི་གཞོན་ནུ་མང་བོ་དག་འདོད
པའི་དོན་དུ་གཡང་ལ་མཆོངས་པ་དང༌། ཤིང་ལས་ལྟུང་བ་དང༌། རྟ་ལ་བརྡབས་པ་ལ་སོགས་པའི་
ཉམས་ཉེས་པ་དུ་མ་བྱུང་བ་དང་། མ་ཆགས་པདྨས་བར་སྐབས་སུ་སྨྲས་པ། ཕལ་ཆེར་བཟའ་བཏུང་
དོན་དུ་གཉེར། །གྲོགས་དང་འགྲོགས་ན་ཀུ་ཅོ་ཆེ། །དལ་བར་སྡོད་ན་འཁྲིག་པར་སྤྱོད། །འདབ་
གཤོག་མེད་པའི་ཕུག་རོན་ཡིན། །རྣམ་གཡེང་རྩེད་འཇོའི་ལས་ལ་དགའ། །སྤྱོད་པ་འགྱུར་ལྡོག་ཤིན་
ཏུ་མང་། །རང་གི་མི་གཙང་གཞན་ལ་བགོ །སྤུ་མེད་པ་ཡི་སྤྲེའུ་ཡིན། །ཕལ་ཆེར་སྲང་ཁའི་བཞི་མདོར་
འཁྱམས། །མང་བོ་འདུས་ན་མངོན་པར་འཁྲུག །ཟས་དང་མོ་ཡི་ཕྱོགས་སུ་རྒྱུག །མཇུག་མ་མེད་པའི་
202

གྲུབ་པའི་སློབ་དཔོན་དཔལ་དབྱངས་ཅན་དགའ་བའི་ཞབས་ཀྱིས་མཛད་པའི་སྙན་ངག་གི་བསྟན་བཅོས་ཡིད་ཀྱི་ཤིང་རྟ།
ཁྱི་འདོམས་ཡིན། །དེས་ན་དུད་འགྲོའི་ཀུན་སྤྱོད་བཏང་ནས་ལྷ་དང་མི་ཡི་ཆོས་ལུགས་བསླབ། །རིག་
པ་མིང་ཤེས་སྐྱེས་བུ་དེ་ནི་གསོན་པོ་ཡིན་ཡང་ལྡེར་བཟོ་འདྲ། །ཤེས་རབ་མེད་ན་ལོངས་སྤྱོད་བསགས་
ཀྱང་རང་ཉིད་སྲོག་གིས་དབུལ་བྱེད་ཡིན། །ཡུན་རིང་བསྒྲུབས་པའི་སྦྲང་ཚང་བཏོན་ནས་བུང་བའི་
ཚོགས་རྣམས་ལྕེབ་པ་མཐོང༌། །བདེ་བ་ཆུང་ལ་ཆགས་པའི་མི་དེས་ཁྱད་པར་ཅན་དེ་ག་ལ་ཐོག །
སྦྲང་མ་མི་གཙང་གནས་ལ་ཆགས་པས་ཙནྡན་ནགས་ཚལ་མཐོང་མ་མྱོང༌། །ཉི་ཟླ་བྲལ་བའི་ནམ་
འི་མཐོངས་དང་ནོར་བུ་མེད་པའི་ཆུ་གཏེར་དང་། །མིག་མེད་པ་ཡི་རི་མོའི་མི་དང་རིག་པ་མེད་
པའི་སྐྱེས་བུ་འདྲ། །རིག་པ་བསྒྲུབ་པར་འདོད་པ་ཡིས། །སློབ་དཔོན་བཟང་བོར་བསྟེན་པར་བྱ། །
འདོད་དགུ་འཐོབ་པར་འདོད་པ་རྣམས། །དཔག་བསམ་ཤིང་ལ་གསོལ་བར་བྱེད། །ཉེས་པ་ཚར་
གཅོད་ལེགས་པར་སློབ། །སློབ་དཔོན་བཟང་བོ་ཕ་དང་འདྲ། །ཉོན་མོངས་ཟས་ལ་མི་སྦྱོར་བས། །
འཇིག་རྟེན་ཕ་དང་ག་ལ་འདྲ། །ཕན་བདེའི་ནུ་ཞོ་སྟེར་བའི་ཕྱིར། །སློབ་དཔོན་བཟང་བོ་མ་དང་འདྲ། །
སྡུག་བསྔལ་ཞིང་ལ་མི་སྦྱོར་བས། །འཇིག་རྟེན་མ་དང་ག་ལ་འདྲ། །དུས་སུ་ཕན་པ་བསྒྲུབ་པའི་
ཕྱིར། །སློབ་དཔོན་བཟང་བོ་གཉེན་དང་འདྲ། །འཁོར་བའི་ཞགས་པ་མི་བྱེད་པས། །འཇིག་རྟེན་
གཉེན་དང་ག་ལ་འདྲ། །རང་གི་སེམས་དང་མཐུན་པའི་ཕྱིར། །སློབ་དཔོན་བཟང་བོ་གྲོགས་དང་འདྲ། །
འབྲལ་མེད་ཆོས་ལ་ལོངས་སྤྱོད་པས། །འཇིག་རྟེན་གྲོགས་དང་ག་ལ་འདྲ། །ཕུན་ཚོགས་ཐམས་ཅད་
བསྐྱེད་པས་ན། །སློབ་དཔོན་བཟང་བོ་ས་གཞི་འདྲ། །ཀུན་གྱིས་སྟེང་དུ་འཁུར་བའི་ཕྱིར། །ས་གཞི་
དང་ཡང་ག་ལ་འདྲ། །ཉོན་མོངས་གདུང་བ་སེལ་བས་ན། །སློབ་དཔོན་བཟང་བོ་ཆུ་གཏེར་འདྲ། །
ལས་ཀྱིས་འབབ་པ་མེད་པའི་ཕྱིར། །ཆུ་བོ་དང་ཡང་ག་ལ་འདྲ། །མི་ཤེས་བུད་ཤིང་བསྲེགས་པས་ན། །
སློབ་དཔོན་བཟང་བོ་མེ་དང་འདྲ། །ཀུན་མཁྱེན་བདུད་རྩི་སྟེར་བས་ན། །མེ་དཔུང་དང་ཡང་ག་ལ་
འདྲ། །ཐུགས་རྗེ་ཀུན་ཏུ་གཡོ་བས་ན། །སློབ་དཔོན་བཟང་བོ་དྲི་བཞོན་འདྲ། །མི་འགྱུར་གོ་འཕང་
སྩོལ་བས་ན། །རླུང་ཆེན་དང་ཡང་ག་ལ་འདྲ། །མི་སྙན་ན་ཡང་ཕན་པའི་ཚིག །དགའ་བས་དང་དུ་
བླང་བར་བགྱིས། །ཚེར་མའི་ཤིང་ལས་སྦྲང་རྩི་ནི། །བུང་བ་རྣམས་ཀྱིས་མི་ལེན་ནམ། །གཡོན་ཅན་
སྙན་པར་སྨྲ་ན་ཡང༌། །དེ་ཡི་ཚིག་ལ་དགའ་མི་བུ། །གསེར་གྱི་སྣོད་ལས་བྱུང་ངོ་ཞེས། །དུག་གི་ཆུ་ལ་
203

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
སུ་ཞིག་འཐུངས། །
ཞེས་བསྐུལ་བ་དང་། མེ་ཏོག་ཟུར་ཕུད་ཀྱང༌། ཡི་གེ་དང༌། ཀློག་དང་། སྒྲ་ལ་སོགས་པའི་
ནན་ཏན་ལ་རབ་ཏུ་ཞུགས་པར་གྱུར་ཏེ། དེའི་ཡོན་ཏན་གྱི་དཀའ་སྤྱད་དང༌། སློབ་དཔོན་གྱིས་བསྐུལ་
བ་རྣམས་མ་བཟོད་ནས། མེ་ཏོག་གཞུ་ཅན་གྱི་གཞོན་ནུ་དུས་ཀྱི་ནན་ཏན་དང༌། སློབ་དཔོན་སྨོད་པའི་
ཚིགས་སུ་བཅད་པ་སྔར་སྨྲས་པ་རྣམས་དྲན་ཏེ།
མེ་ཏོག་གཞུ་ཅན་གྱིས་བདག་ལ་བདེན་པའི་ཚིག་
སྨྲས་པ་ལ་ནི་གྱིས། མ་ཆགས་པདྨ་ནི་དགྲ་དང་འདྲ་བར་བདག་སྡུག་བསྔལ་ལ་སྦྱོར་བ་ཞིག་གོ་སྙམ་
ནས། མེ་ཏོག་ཟུར་ཕུད་ཀྱིས་རིག་པའི་སློབ་དཔོན་ལ་སྨྲས་པ།
སློབ་དཔོན་དག་ཀྱང་དེ་རིང་ནི། །ཕ་མའི་ཞལ་རས་དྲན་གྱུར་ཅིང་། །བྱམས་པ་སེམས་ལ་
ཤར་བ་འདིས། །ཕོ་ཉ་བཞིན་དུ་འབོད་པར་བྱེད། །ཡབ་ཡུམ་དྲུང་དུ་མཇལ་བ་དང༌། །བརྩེ་བའི་
གཉན་དང་ཕྲད་ནས་ནི། །ཐུགས་ཀྱི་ལྕགས་ཀྱུས་དྲངས་པས་ན། །སློབ་དཔོན་དྲུང་དུ་མྱུར་དུ་འོང་། །
ཞེས་སྨྲ་ཞིང་ཕོ་བྲང་དུ་གཏོང་དུ་རེ་བ་དུ་མ་བྱས་པ་དང༌། སློབ་དཔོན་གྱིས་ཕན་ཡོན་དུ་མ་བཤད་དེ་
ཡུན་རིང་དུ་མ་བཏང་བར། ཡང་དང་ཡང་དུ་བློ་སྦྱོང་ལ་རིམ་གྱིས་བསྐུལ་ཏེ། ཡོན་ཏན་མེད་ན་རྒྱལ་
སྲིད་ཀྱང༌། །སྐད་ཅིག་ཉིད་ལ་ཤོར་བ་ཐོས། །རང་གིས་སྐྱོན་གྱིས་ཕྱུག་པོ་ཡང་། །དབུལ་བོར་ལྟུང་བ
ཤིན་ཏུ་མང་། །ཁྱོད་ནི་ཡོན་ཏན་མེད་གྱུར་ན། །བསད་ཀྱང་ཐུགས་ལ་མེད་དོ་ཞེས། །ཤིན་ཏུ་ཉེ་བའི་
ཡབ་ཀྱིས་བཀའ། །རིང་བ་བཞིན་དུ་དེ་སྐད་གསུངས། །ཡོན་ཏན་གཟུགས་དང་བྲལ་གྱུར་ན། །ཡུམ་
གྱིས་སྤྱན་ཡང་ག་ལ་གཟིགས། །བྱམས་པའི་གཉེན་ཚོགས་དེ་དག་ཀྱང་། །ཁྱེད་ལ་དགྲ་བཞིན་བལྟ་
བར་འགྱུར། །ཞེས་བྱ་བ་ལ་སོགས་པས་འབྲིད་པ་དང༌། སྡིགས་པ་སྣ་ཚོགས་པས་སྤྱོད་ལ་ཉེ་བར་
བཅོས་ཀྱང༌། བཟློག་ཏུ་མེད་པར་ནན་ཏན་གྱི་བྱ་བ་འང་ཤིན་ཏུ་སྒྱིད་ལུག་པར་གྱུར་ཏེ། ཡབ་ཡུམ་གྱི་
དྲུང་དུ་ཡང་ཡང་བྲོས་པ་ལ། ཡབ་ཡུམ་དག་གིས་ཀྱང་། ཡོན་ཏན་ལྡན་པའི་ཁ་ཉིད་ནི། །དྲི་ཞིམ་པདྨ་
ཡིད་འོངས་འདྲ། །ཕུན་ཚོགས་བུང་བ་ཐམས་ཅད་ནི། །སྤྲིན་ཚོགས་ལྟ་བུར་འདུ་བ་ཡིན། །ཡོན་ཏན་
མེད་པའི་ཁ་ཉིད་ནི། །མི་གཙང་བུང་བ་དག་དང་མཚུངས། །ཉེ་བའི་སྦྲུལ་དུག་ཁྱི་ལ་སོགས། །རང་གི་
ངང་གིས་སྡུད་བྱེད་ཡིན། །ཞེས་བྱ་བ་ལ་སོགས་པས་ཡང་ཡང་དུ་བསྐུལ་ཞིང་། སློབ་དཔོན་གྱི་དྲུང་དུ་
204

གྲུབ་པའི་སློབ་དཔོན་དཔལ་དབྱངས་ཅན་དགའ་བའི་ཞབས་ཀྱིས་མཛད་པའི་སྙན་ངག་གི་བསྟན་བཅོས་ཡིད་ཀྱི་ཤིང་རྟ།
ཉེ་བར་བཏང་བ་ལས། མེ་ཏོག་ཟུར་ཕུད་ཀྱིས་མིག་མཆི་མ་དང་བཅས་པས་སྨྲས་པ།
ཤིན་ཤུན་ངོས་ཀྱི་ཡི་གེ་འདི་དག་ནི། །འབྲས་བུ་གཟུགས་ཀྱི་ལང་ཚོ་སྐེམ་པ་ཙམ། །བར་དུ་
འདི་ལ་ངག་གིས་བཀླག་ཀྱང་དགོས། །རྒྱུན་དུ་ཀུ་ཅོ་འདོན་པས་སྨྱོན་པ་འདྲ། །དོན་མེད་ཡུན་རིང་
ཅོ་འདོན་པས་སོ
མཚུད་པ་བསྐྱོད་དུ་འཇུག །དོན་ནི་ཁ་ཙམ་ན་བ་ཐོས་པར་ཟད། །ཐ་མར་འདི་ལ་ཡིད་ཀྱིས་སྦྱང་ཡང་
དགོས། །སྡུག་རྩིར་སེམས་ལ་མྱ་ངན་བྱེད་པ་འདྲ། །དགོས་མེད་ཡུལ་ལ་ཡང་ཡང་བསྐྱོད་དུ་